Document ID: 31992R2556

ΚΑΝΟΝΙΣΜΟΣ (ΕΟΚ) αριθ. 2556/92 ΤΗΣ ΕΠΙΤΡΟΠΗΣ της 1ης Σεπτεμβρίου 1992 για τροποποίηση του κανονισμού (ΕΟΚ) αριθ. 2326/92 για την πώληση σε κατ' αποκοπή προκαθορισμένες τιμές βοείου κρέατος το οποίο διαθέτουν ορισμένοι οργανισμοί παρέμβασης και προορίζεται για τον εφοδιασμό των Καναρίων Νήσων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2066/92 (2), και ιδίως το άρθρο 7 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2326/92 της Επιτροπής (3) προβλέπει την πώληση σε προκαθορισμένη κατ' αποκοπή τιμή ορισμένων βοείων κρεάτων που κατέχονται από τα αποθέματα της παρεμβάσεως και τα οποία προορίζονται για τον εφοδιασμό των Καναρίων Νήσων-
ότι, προκειμένου να αποφευχθεί η παράταση αποθεματοποίησης αυτών των κρεάτων, πρέπει να αυξηθούν οι ποσότητες προς πώληση που προβλέπονται στον προαναφερθέντα κανονισμό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2326/92 τροποποιείται ως εξής:
1. η δεύτερη περίπτωση του άρθρου 1 παράγραφος 1 αντικαθίσταται από το ακόλουθο κείμενο:
"- μέχρι 1 000 τόνοι βοείου κρέατος χωρίς κόκαλα που κατέχει ο οργανισμός παρεμβάσεως της Ιρλανδίας"-
2. στο άρθρο 1 παράγραφος 1 προστίθεται η ακόλουθη περίπτωση:
"- μέχρι 500 τόνοι βοείου κρέατος χωρίς κόκαλα που κατέχει ο γαλλικός οργανισμός παρεμβάσεως."-
3. τα παραρτήματα Ι και ΙΙ αντικαθίστανται από τα παραρτήματα Ι και ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 3 Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Σεπτεμβρίου 1992.

Labels: 3
18
17
6